સંત અને સેવાની ભાવના અભિન્ન વસ્તુ છે. સંતના લોહીના લયમાં બીજાનો ઉત્કર્ષ, બીજાની સેવા, પરોપકાર વણાઈ ગયાં હોય છે. ઘસાઈને ઊજળા થવાની વાત એના હૃદયનો ધબકાર બની ગઈ હોય છે. સંત એકનાથ એકવાર ગોદાવરી સ્નાન કરવા ગયા, ત્યાં પાણીમાં વીંછી તેમણે જોયો. તરત જ હાથમાં લઈ અને બહાર કાઢ્યો, તે વખતે વીંછીએ તેમને ડંખ માર્યો. અને ફરી પાછો તે પાણીમાં પડ્યો. એકનાથે ફરી તેને બચાવ્યો. વીંછીએ ફરી તેને ડંખ માર્યો. આમ, પાંચેકવાર બન્યું. ત્યાં રહેલી કોઈ વ્યક્તિએ એકનાથને કહ્યું કે, તે ડંખ મારે છે, તો પણ તમે શા માટે તેને બહાર કાઢો છો?